Kuinka kauan lento Peruun kestää?
Suomen ja Perun välisten lentojen kesto riippuu valitsemastasi lentoreitistä. Helsinki-Vantaan lentoasemalta Limaan lentoaika on alkaen noin 17 tuntia. Nopeimpiin lentoihin sisältyy yleensä vain yksi välilasku. Mikäli valitset pidemmän kahden vaihdon lentoreitin, matka-aika venyy helposti 20–24 tuntiin. Yli vuorokaudenkin kestäviä lentoreittejä on tarjolla. Vertaa reittejä ja lentojen hintoja tarkkaan, sillä pitkät lentoreitit eivät välttämättä tule nopeampia lentoja edullisemmiksi. Loma-aikaa ei kannata turhaan tuhlata Euroopan tai Amerikan lentokentillä odotteluun. Mikäli saat lentoliput Peruun erityisen halvalla kahden tai kolmen vaihtokentän kautta, vaivannäkö voi kannattaa. Perun Arequipaan matka-aika on lentoreitistä riippuen alkaen noin 20 tuntia. Suomesta Ayacuchoon lennettäessä matka-aika venyy yleensä noin 30 tuntiin.
fi
Mikä lento on halvin kohteeseen Peru?
Jos haluat lentää kohteeseen Peru halvalla, etsi lentoyhtiöitä, kuten Viva Air Peru, Sky Airlines Peru ja Sky Airline, joiden tarjoamat hinnat alkavat 42 €, 54 € sekä 57 €.
fi
Milloin on paras aika matkustaa Peruun?
Lennot Peruun kannattaa hankkia etenkin maan talvikaudelle. Perun talvi sijoittuu Suomen kesäkuukausille, eli noin touko- ja syyskuun väliin. Talvella Peru on vähäsateinen, eli seikkailut onnistuvat hyvin niin Andien vuoristopoluilla kuin muissakin maan osissa. Esimerkiksi Andien alueella sijaitsevassa Cuscossa lämpötilat ovat Perun talvikuukausinakin keskimäärin noin 19 asteen tuntumassa. Korkeammalla vuoristossa on viileämpää. Suomen kesälomakuukausina Peru elää vilkkainta matkustuskauttaan, joten halvat lennot Peruun on helpompi saada Suomen talvikuukausille. Suomen talvella, joulukuuta lukuun ottamatta, lentojen ja majoitusten hinnat ovat maassa yleensä budjettiystävälliset. Perussa on näinä kuukausina kesä ja sadekausi. Etenkin joulukuusta helmikuulle sateet voivat olla runsaita. Kaupunkilomailua sateet eivät välttämättä haittaa, mutta kaupunkien ulkopuolelle suunnatessa säätiedotuksia kannattaa seurata tarkkaan. Rannikon lomakeskuksista ja hotelleista osa sulkee ovensa sadekauden ajaksi.
fi
Mitkä lentoyhtiöt lentävät suoraan Peruun?
Suomen ja Perun välillä ei liikennöidä suoria reittilentoja. Helsinki-Vantaan lentoasemalta Limaan, Jorge Chávezin kansainväliselle lentokentälle (Aeropuerto Internacional Jorge Chávez), on kuitenkin tarjolla vilkkaat lentoyhteydet yhden tai useamman vaihtokentän kautta. Halpoja lentoja Perun Limaan operoivat kätevin yhteyksin esimerkiksi espanjalainen Iberia, ranskalainen Air France, alankomaalainen KLM, kanadalainen Air Canada ja yhdysvaltalainen United Airlines. Helsinki-Vantaan lentoasemalta voi lentää myös muihin Perun kaupunkeihin, mutta reitteihin kuuluu tässä tapauksessa yleensä ainakin kaksi tai kolme välilaskua. Esimerkiksi Perun Arequipaan liikennöi yhdysvaltalainen American Airlines. Lennot kulkevat Liman kautta, eli lentoreitin viimeinen etappi on kotimaan lento Perun sisällä. Samoin Ayacuchon kaupunkiin on mahdollista lentää Liman kautta esimerkiksi suomalaisen Finnairin ja chileläisen LATAM Airlinesin yhteistyölennoilla.
fi
Mitkä ovat maan Peru suosituimmat kaupungit?
momondo-käyttäjien suosima kaupunki maassa Peru on Lima, jossa he vierailevat 1 023 % useammin kuin missään muussa maan Peru kaupungissa. Käyttäjämme matkustavat usein myös kaupunkeihin Cusco ja Arequipa.
fi
Tarvitaanko Peruun passi tai viisumi?
Matkat Peruun ovat suomalaisturisteille helppoja, sillä Suomen kansalaisten ei tarvitse hankkia maahan viisumia. Suomalaiset saavat opiskella maassa viisumivapaasti enintään noin puoli vuotta (180 päivän ajan). Mikäli haluat lisätietoa Perun viisumikäytännöistä, ota yhteys Helsingissä sijaitsevaan Perun suurlähetystöön. Perun matkalle on aina pakattava mukaan passi. Tarkista passisi voimassaoloaika ajoissa, sillä sen tulisi olla voimassa vielä puoli vuotta Perun matkan jälkeen. Pelkän virallisen henkilökortin kanssa Peruun ei voi matkustaa. Mikäli lentoreittisi Peruun kulkee Yhdysvaltojen kautta, muista hankkia Yhdysvaltojen välilaskua varten ESTA-matkustuslupa (Electronic Travel Authorization). ESTA-luvan hankkiminen on pakollista niillekin matkustajille, joiden lentoreittiin kuuluu vain nopea välilasku jollakin yhdysvaltalaisella lentokentällä.
fi